section_heading: Nacionalna faza
paragraph_text: Po završetku međunarodne faze, potrebno je poduzeti daljnje korake u svakom od nacionalnih (ili regionalnih) ureda od kojih podnositelj zahtjeva želi patent za izum na temelju svoje međunarodne prijave. Konkretno, prije isteka 30 mjeseci od datuma podnošenja PCT prijave ili najranijeg zahtjevanog prioriteta (ako se u PCT prijavi poziva na raniji prioritet) podnositelj zahtjeva mora platiti tim uredima potrebne nacionalne (ili regionalne) pristojbe, dostaviti im sve potrebne prijevode i angažirati patentnog zastupnika koji je ovlašten zastupati ga u postupku pred određenim nacionalnim/regionalnim uredom. Postoje zakonski vremenski rokovi u kojima se pojedini koraci nacionalne/regionalne faze moraju poduzeti, a koji ako se ne poduzmu u zadanom roku, učinak međunarodne prijave će prestati u bilo kojoj državi u kojoj rok nije ispunjen. Nacionalni (ili regionalni) uredi zatim ispituju patentibilnost izuma sukladno nacionalnom/regionalnom zakonodavstvu i donose odluku o priznanju ili odbijaju nacionalnog (ili regionalnog) patenta. Na podnositelju je da odluči hoće li ući u nacionalnu fazu i pred kojim nacionalnim/regionalnim uredom.